open-index/open-wikipedia-markdown huggingface dataset:
Luterana preĝejo (Monor)

La **luterana preĝejo** estas sakrala konstruaĵo en Monor (Hungario).

## Historio 
En Monor vivis nur sporade luteranoj, ili havis nur preĝdomon konstruitan en la 19-a jarcento. Ili eklezie apartenis al Péteri, la memstara grupo estis fondita en 1938. La nun videbla preĝejo estis konstruita inter 1936 kaj 1938 en la malplenigita loko de la preĝdomo. La orgeno ankoraŭ mankas el la galerio.

## Konstruaĵo 
La konstruaĵo situas en placo laŭ trotuaro. En la preĝejkorto trametita monumento estas videbla, antaŭ la kirko ornamputo videblas. La fasado estas malsimetria, kie arkado kun 2 aperturoj reliefas, sed dekstre la cilindra turo altiĝas, kie plej supre estas surskribo: "Estas nia Dio fortikaĵo forta". En la turo 3 sonoriloj sonoras. Interne la muroj estas blankaj. En la absidon oni metis la altaron en 1939.

## Vidu, aŭdu ankaŭ 
* sonorado

eta|
 
## Fontoj 
* https://monor.varosom.hu/latnivalok/vallasi-epuletek/Evangelikus-templom-6.html 
* https://monor.cylex.hu/ceg-info/monori-evang%C3%A9likus-templom-93932.html
* https://monor.utisugo.hu/latnivalok/evangelikus-templom-monor-87420.html 

Monor
Monor
Riodeva

**Riodeva** [rjoDEba] estas vilaĝo kaj municipo de la provinco Teruelo (nordorienta Hispanio), nome en la suda komarko Komunumo de Teruelo, kies komarka ĉefurbo estas la provinca ĉefurbo mem, Teruelo.

## Geografio 
eta|180ra|maldekstre|Preĝejo.
eta|maldekstre|Panoramo.
eta|maldekstre|Natura loko Los Amanaderos.
Ĝi estas je 41 km de Teruelo, provinca ĉefurbo. Al Teruelo alvenas de nordo tri ŝoseoj, de sudo du kaj unu okcidente el Gea de Albarracín. El la du sudaj, tiu plej okcidenta nome N-330 venas el sudokcidento, fakte el Libros. Laŭ tiu Riodeva estas inter Camarena de la Sierra oriente kaj Libros okcidente, kun la urba kerno tute lime al Rincón de Ademuz, eksklava komarko de provinco Valencio.

Tra la municipa teritorio fluas la rivero Riodeva, kiu formas limon inter Aragono kaj Valencilando, kaj enfluas en la riveron Turia ekde ties maldekstra bordo, ĉe «Casas de Angelina» (Libros), super Torrealta kaj antaŭ Mas de Jacinto, de la valencia Rincón de Ademuz. La loĝloko staras je 967 m super marnivelo. Grava natura loko estas Los Amanaderos, kie oni instalas la nomitan «Centro de Interpretación del Río Eva y Los Amanaderos» (CIREA).

## Historio 
Oni trovis romian nekropolon.

La zono venis al posedo de kristanoj post la venko de Alfonso la 1-a la Batalema en la batalo de Cutanda. Sed eble la kristanoj perdis ĝin dum la krizo kiu sekvis la morton de Alfonso la 1-a. Nur dum la regado de Alfonso la 2-a de Aragono estis klara dominado fare de kristanoj.

La loko en la Mezepoko apartenis al la Templanoj. En la 14-a jarcento ĝi apartenis al la Ordeno de Sankta Johano.

## Aktualo 
Bazo de ekonomio estis agrikulturo (cerealoj, legomoj kaj iom da vitoj), forstado kaj brutobredado; nune ĉefe rura turismo kaj minado de kaolino (por fabrikado de papero kaj ceramiko) kaj de kvarco (por fabrikado de vitro). Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj tiukadre ankaŭ en Riodeva oni malaltiĝis ĝis nunaj 325 loĝantoj.

Vidindaĵoj estas la preĝejo, du ermitejoj, krucarvojo pri la Pasio de Kristo, muelejo kaj interpretejo pri muelejoj kaj natura loko Los Amanaderos, paleontologia kuŝejo pri dinosaŭroj ktp.

## Vidu ankaŭ 
* Municipoj de la provinco Teruelo

## Notoj 
## Eksteraj ligiloj 
Kategorio:Municipoj de Teruelo
Dusulfura dubromido

**Dusulfura dubromido** aŭ **dubroma sulfido** estas neorganika kemiaĵo, ruĝa aŭ flaveca oleeca likvaĵo kiu fumas en la aero. Ĝi preparatas per rekta kombinado de la elementoj sekvata per vakua distiliĝo. Dusulfura dubromido uzatas en kemiaj sintezoj kaj en la produktado de bromaj kaj sulfuraj derivaĵoj. Dusulfura dubromido estas la plej stabila el la sulfuraj bromidoj, tamen ĝia termika stabileco estas malalta.

En akva medio ĝi hidroliziĝas produktanta sulfuran duoksidon, sulfuron kaj bromidan sulfidon, pro tio ĝia aspekto fumanta en la aero kaŭze de la aerhumideco. Ĝi kristaliziĝas en la ortoromba sistemo. Pro ĝia malalta termika stabileco ĝi devas distiliĝi sub alta vakuo por eviti ĝian malkomponadon.

## Reakcioj 
### Reakcio 1 
* Reakcio de **sulfuro** kun **bromo** donante **dusulfuran dubromidon**:

### Reakcio 2 
* Preparado de **dusulfura dubromido** per traktado de **bromo** kun **sulfida acido**:

### Reakcio 3 
* Preparado de **dusulfura dubromido** per traktado de **dubroma oksido** kun **natria sulfido** en akva medio:

### Reakcio 4 
* Preparado de **dusulfura dubromido** per traktado de **natria bromido** kun **dusulfura duklorido**:

### Reakcio 5 
* Preparado de **dusulfura dubromido** per traktado de **bromida acido** kun **dusulfura duklorido**:

## Vidu ankaŭ 
* Bromidoj

## Referencoj 
Kategorio:Bromidoj
Tormón

**Tormón** [torMON] estas vilaĝo kaj municipo de la provinco Teruelo (nordorienta Hispanio), nome en la suda komarko Komunumo de Teruelo, kies komarka ĉefurbo estas la provinca ĉefurbo mem, Teruelo. La loknomo *Tormón* estas derivita el loka termino "tormo" referenca al izola rokmonteto, sur kiu estis kastelo.

## Geografio 
eta|maldekstre|240ra|Rokejo sur kiu estis kastelo.
eta|maldekstre|240ra|Preĝejo.
eta|maldekstre|240ra|Suda parto de la ponto «Puente de la Fonseca», vojo *Ruta de los Estrechos del Ebrón*, en Tormón.
Ĝi estas je 38 km de Teruelo, provinca ĉefurbo. Tormón apartenas al grupo de kvar municipoj kiuj okupas sudokcidentan terlangon de la komarko: nome Tormón plej norde, Alobras meze kaj Veguillas de la Sierra kaj El Cuervo plej sude jam lime kun Rincón de Ademuz, eksklavo de la provinco Valencio. Krome okcidente estas limo kun la provinco Kvenko. Veturado al Teruelo eblas nur farante du ĉirkaŭojn unuan dekstren kaj duan maldekstren por alveni ĝis Gea de Albarracín.

La loĝloko staras je 1051 m super marnivelo sur montaro, kio ebligas arbarojn de pinoj, kverkoj kaj juniperoj.

## Historio 
La zono venis al posedo de kristanoj post la venko de Alfonso la 1-a la Batalema en la batalo de Cutanda. Sed eble la kristanoj perdis ĝin dum la krizo kiu sekvis la morton de Alfonso la 1-a. Nur dum la regado de Alfonso la 2-a de Aragono estis klara dominado fare de kristanoj. En la Mezepoko estis kastelo, de kiu restas nur minimumaj restaĵoj.

## Aktualo 
Bazo de ekonomio estis agrikulturo (cerealoj), forstado kaj brutobredado. Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj tiukadre ankaŭ en Tormón oni malaltiĝis ĝis nunaj 25 loĝantoj.

Vidindaĵoj estas la preĝejo kun mudeĥara sonorilturo, la ermitejo de Sankta Kristoforo, kaj la restaĵoj de la kastelo sur izola rokmonteto. Tamen estas multaj aliaj lokaj interesaĵoj, kiel la Forsta Domo en la arbaro, planita nun por montara gastejo, komuna bakforno, ferfandejoj, lavejo, muelejoj, naturaj lokoj kiel geologia loko Cabezo de Tormón, montopadoj ĉe Estrechos del Ebrón, fontoj, pinaroj, terasoj, forlasitaj meandroj, grotoj, rokpentraĵoj de Neolitiko ktp.

## Vidu ankaŭ 
* Municipoj de la provinco Teruelo

## Bildoj 

1-Tormón-paisajeUrbano (2017)0117.jpg|Panoramo.
Tormón-arteRupestre (2018)5290.jpg|Bovo en rokpentraĵo.
1-Tormón-paisajeUrbano (2017)0138.jpg|Strata angulo.
1-Tormón-paisajeUrbano (2017)0187.jpg|Komuna bakforno.
1-Tormón-paisajeUrbano (2017)0186.jpg|Interno de la komuna bakforno.
1-Tormón-paisajeRural (2017)0125.jpg|Bestotrinkujo.
1-Tormón-paisajeUrbano (2017)0184.jpg|Popola arkitekturo.

## Notoj 
## Eksteraj ligiloj 
Kategorio:Municipoj de Teruelo
Léonie Sazias

**Léonie SAZIAS** (27-an de julio 1957 - 3-an de oktobro 2022) estis nederlanda televida prezentistino kaj politikistino. Ŝi estis parlamentanino inter 2017 kaj 2021.

Post sukcesa ekrantesto ŝi eklaboris kiel televida prezentistino ĉe Veronica. Poste ŝi laboris por AVRO, TROS, RTL 4 kaj FOX. Ŝi prezentis diversajn programojn, inkluzive de la intervjuspektaklo de AVRO *Ruud en Leonie* kun Ruud ter Weijden en 1985 kaj 1986. Ŝi estis plej konata de *De Ojevaarsjo* kaj *Dierenmanieren* kie ŝi laboris kune kun Martin Gaus.

Sazias estis je la dua loko en la listo de la politika partio 50PLUS por la parlamentaj elektoj de 2017, sub la partiestro Henk Krol. Dum la balotkampanjo de 2017 ŝi ne povis aktive partopreni; ŝi estis diagnozita kun kojlorektuma kancero. Post kiam 50PLUS gajnis kvar sidlokojn en la Dua Ĉambro, ŝi iĝis parlamentanino de la 23-a de marto 2018. En novembro 2018 ŝi malsaniĝis foriris kaj revenis la 26-an de junio 2019. Ŝi retiriĝis por la parlamentaj elektoj de 2021.

Sazias mortis la 3-an de oktobro 2022, en la aĝo de 65 jaroj.

Kategorio:Nederlandaj televidprezentistoj
Kategorio:Nederlandaj politikistoj
21190 Martamaffei

'*21190 *Martamaffei'''* estas tre malgranda, tre hela asteroido de la asteroida zono, malkovrita la  de la itala astronomo Antonio Vagnozzi elde la Observatorio Santa Lucia de Stroncone (Italio).

Ĝi estas iom proksima de  1:4 kun la Tero kaj 3:1 kun Jupitero.

## Nomo 
Ĝia nomo honoras *Marta Maffei'', fondistinon de kultura centro por la promocio de scienca studo dediĉita al ŝia patro, la itala astronomo Paolo Maffei. Ŝi estas aktiva en la kultura vivo de la urbo Foligno kaj ŝi estas anino de la Fulginia Akademio de Artoj, Homaj Sciencoj kaj Sciencoj.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Antonio Vagnozzi
Kategorio:Astronomiaj objektoj malkovritaj en 1994
Cubla

**Cubla** [KUbla] estas vilaĝo kaj municipo de la provinco Teruelo (nordorienta Hispanio), nome en la suda komarko Komunumo de Teruelo, kies komarka ĉefurbo estas la provinca ĉefurbo mem, Teruelo. 

## Geografio
Ĝi estas je 18 km de Teruelo, provinca ĉefurbo. Al Teruelo alvenas de nordo tri ŝoseoj, de sudo tri kaj unu okcidente el Gea de Albarracín. El la tri sudaj, tiu centra iras nur al Cubla. 

La loĝloko staras je 1177 m super marnivelo sur la deklivaroj de la montaro Sierra de Javalambre. Tio ebligas arbarojn de pinoj, kverkoj kaj juniperoj.

## Historio
La zono venis al posedo de kristanoj post la venko de Alfonso la 1-a la Batalema en la batalo de Cutanda. Sed eble la kristanoj perdis ĝin dum la krizo kiu sekvis la morton de Alfonso la 1-a. Nur dum la regado de Alfonso la 2-a de Aragono estis klara dominado fare de kristanoj. La kastelo estis konstruita en la 13-a kaj 14-a jarcentoj.

Estas ermitejo de la 15-a jarcento kaj preĝejo de la 16-a jarcento. La loko estis de reĝlando (ne de senjorlando), kaj estis enkadrita en la komunumo de domaroj de Teruelo en la *Sesma del Campo de Sarrión*, ĝis la provinca divido de 1833. 

## Aktualo
Bazo de ekonomio estis agrikulturo (cerealoj), forstado kaj brutobredado. Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj tiukadre ankaŭ en Cubla oni malaltiĝis ĝis nunaj 52 loĝantoj.

Vidindaĵoj estas la preĝejo, tri ermiteĵoj, blazondomoj, lavejo, naturaj lokoj kiel monto Picarzuelo, nombraj fontoj, cerealkampoj, pinaroj kaj juniperaroj de Puerto Escandón. La skiejo Aramón Javalambre estas proksime.

## Vidu ankaŭ
* Municipoj de la provinco Teruelo

## Notoj
## Eksteraj ligiloj 
Kategorio:Municipoj de Teruelo
2-Bromoheptano

**2-Bromo-heptano** aŭ **2-heptila bromido** estas organika kombinaĵo apartenanta al la familio de la halogenidoj, rezultanta el interagado de la bromida acido kaj 2-Heptanolo. 2-Bromo-heptano estas senkolora likvaĵo, nesolvebla en akvo sed solvebla en alkoholoj kaj aliaj nepolaraj organikaj solvantoj. 2-Bromo-heptano prezentas bromatomon ligitan al 2-heptila grupo. Ĝi konsistas je 7 karbonatomoj, 15 hidrogenatomoj, 1 bromatomo kaj posedas antifungajn kaj antimikrobajn proprecojn.

## Reakcioj 
### Reakcio 1 
* Preparado de **2-bromo-heptano** per traktado de **2-heptanolo** kun **bromida acido**:

### Reakcio 2 
* Preparado de **2-bromo-heptano** per traktado de **bromo** kun **2-heptanolo**:

### Reakcio 3 
* Preparado de **2-bromo-heptano** per traktado de **bromida acido** kun **2-kloroheptano**:

### Reakcio 4 
* Preparado de **2-bromo-heptano** per traktado de **natria bromido** kun **2-kloroheptano**:

## Vidu ankaŭ 
* Bromidoj

## Referencoj 
Kategorio:Bromidoj
Bellingcat

**Bellingcat** (stiligita **bell¿ngcat**) estas esplorĵurnalisma retejo specialigita pri fakto-kontrolado kaj informiĝo per liberaj fontoj, fondita fare de brita ĵurnalisto kaj iama blogisto Eliot Higgins en julio de 2014.

Bellingcat publikigas la rezultojn de enketoj de profesiaj kaj civitanaj ĵurnalistoj pri militareoj, homarajtaj malobservoj kaj financaj krimoj. La kontribuantoj de la retejo ankaŭ publikigas gvidojn pri siaj esplorteknikoj same kiel kazesplorojn.

Bellingcat komenciĝis esplorante la uzon de armiloj en la siria enlanda milito. Ĝia raportado pri la milito de Donbaso (inkluzive de la faligo de la flugo 17 de Malaysia Airlines), la atako de El Junquito, la jemena interna milito, la veneniĝo de Sergej Skripal kaj lia filino, tiu de Aleksej Navalnij kaj la masakro farita de la kameruna armeo atentigis internacie.

## Eksteraj ligiloj 
* Oficialaj retejoj: en la angla: http://www.bellingcat.com, en la rusa: https://ru.bellingcat.com/, en la franca https://fr.bellingcat.com/, en la hispana https://es.bellingcat.com/

## Referencoj 
Kategorio:Esplora ĵurnalismo
Kategorio:Civitana ĵurnalismo
Kategorio:Gazetarlibereco
Bernardus Peeters

**Bernardus PEETERS** (naskiĝinta en 1968 en Heerlen) estas nederlanda animzorganto romkatolika, emerita abato de la Abatejo Koningshoeven (je Tilburg) kaj supera abato de la trapistoj *(abbas generalis)*.

## Vivo 
Peeters frokuliĝis en 1986 je Abatejo Konigshoeven kaj faris la solenajn votojn en 1991. En 1997 li ricevis la ordinacion sacerdotan.

Elektiĝo abata sekvis en 2005 kaj ekde 2016 li adone gvidis, laŭ komisio de la kuria Kongregacio por la ordenanoj, la tradici-observantan Abatejon Marienwald apud Heimbach (Eifel), ĝis ties fermiĝo en 2018.

Ekde 2017 li krome estris la Unuiĝon de nederlandaj religiaj ordenoj.

En la 11.2.2022 la anoj de la supera kapitulo kolektiĝinte je Asizo elektis lin tutordena supera prioro. Tiudeĵore li posteulis la irlandanon Eamon Fitzgerald. Tial li ankaŭ aŭtomate portas la honoran titolon de arkiabato de Cistercio.

## Honoroj 
* kavaliro de la Ordo de Oranje-Nassau

## Referencoj 
Kategorio:Abatoj
Kategorio:Trapistoj
Kategorio:Nederlandaj teologoj
Kategorio:Romkatolikaj pastroj
Guajajara (popolo)

ligilo=//upload.wikimedia.org/wikipedia/commons/thumb/3/34/Guajajaras_%28m%C3%A3e_e_filho%29.jpg/250px-Guajajaras_%28m%C3%A3e_e_filho%29.jpg|dekstra|eta| Gujajara patrino kaj filo
La **guajajara** **popolo** estas indiĝena popolo de la brazila ŝtato Maranhão kiun oni taksas je 13 100 membroj vivantaj sur indiĝenaj teroj.

La tero kaj la vivmaniero de la guajajara popolo estas hodiaŭ forte minacataj parte pro la detruo de la amazona pluvarbaro kaj parte pro trosekeco kaj arbaraj incendioj sekve de la tutmonda varmiĝo.

Sônia Guajajara, politikisto kaj ekologia aktivulino, apartenas al la guajajara popolo .

## Referencoj 
Kategorio:Indianaj etnoj en Brazilo
28581 Dyerlytle

'*28581 *Dyerlytle'''* estas malrapide rotacianta asteroido de la ĉefa asteroida zono malkovrita la  en la kadro de la astronomia kampanjo *Lowell Observatory Near-Earth-Object Search* (LONEOS) elde la Stacio Anderson Mesa de la Observatorio Lowell, sudoriente de Flagstaff (Arizono, Usono).

## Nomo 
Ĝia nomo honoras *Dyer Lytle*,  ĉe la Observatorio Lowell, kerna por bonteni la programarojn uzitajn de ĉiuj observantoj per la *Lowell Discovery Telescope* de 4,3 m. Li antaŭ estis Programara Inĝeniero por la instrumentoj en de la kosmoveturilo Cassini de la NASA kaj estis Scienca Programisto por la grupo *ARAF'' de NOAO.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LONEOS
Kategorio:Astronomiaj objektoj malkovritaj en 2000
Gúdar-Javalambre

150px|eta|Situo de la komarko *Gúdar-Javalambre* en la sudoriento de Aragono.
**Gúdar-Javalambre** estas komarko de Aragono (Hispanio) situa en la sudoriento de la provinco Teruelo. Ties ĉefurbo estas Mora de Rubielos. Ĝi estas inter la Komunumo de Teruelo okcidente kaj Valencilando oriente. La komarko Gúdar-Javalambre kun la Komunumo de Teruelo kaj Sierra de Albarracín okupas la sudan duonon de la provinco.

## Municipoj 
La komarko enhavas la jenajn 24 municipojn:

* Abejuela
* Albentosa
* Alcalá de la Selva
* Arcos de las Salinas
* Cabra de Mora
* Camarena de la Sierra
* El Castellar
* Formiche Alto
* Fuentes de Rubielos
* Gúdar
* Linares de Mora
* Manzanera
* Mora de Rubielos
* Mosqueruela
* Nogueruelas
* Olba
* La Puebla de Valverde
* Puertomingalvo
* Rubielos de Mora
* San Agustín
* Sarrión
* Torrijas
* Valbona
* Valdelinares

## Geografio 
[eta|dekstre|240px|La komarka ĉefurbo estas [Mora de Rubielos.]]
Situa en la sudoriento de la provinco lime kun Kasteljono. La oficiala censo en 1a de januaro 2021 estis 7 575 loĝantoj dise en 24 municipoj. La komarka ĉefurbo estas Mora de Rubielos.

La komarko estas dividita per la Depresio de Sarrión kaj la rivero Mijares en du montaroj, nome Javalambre kaj Gúdar, kies maksimumaj altitudoj estas 2020 kaj 2024 metroj respektive. El media vidpunkto ambaŭ posedas areojn kun grava biodiverseco kaj havigas akvokvanton al la baseno de la riveroj Mijares kaj Turia. Ĉefaj arbaroj estas pinaroj de Halepa pino (*Pinus halepensis*); de nigra pino (*Pinus nigra* subsp. *salzmannii*); de pinastro (*Pinus pinaster*); de arbara pino (*Pinus sylvestris*); de altmontara pino (*Pinus uncinata*); kaj alitipaj arbaroj de juniperoj (*Juniperus thurifera*); de Portugala kverko (*Quercus faginea*) kaj anzino (*Quercus rotundifolia*); kaj de avelarboj (*Corylus avellana*).

## Vidu ankaŭ 
* Provinco Teruelo

## Referencoj 
## Eksteraj ligiloj 
Kategorio:Provinco Teruelo
Kategorio:Geografio de Aragono
Villel

**Villel** [biLJEL] estas vilaĝo kaj municipo de la provinco Teruelo (nordorienta Hispanio), nome en la suda komarko Komunumo de Teruelo, kies komarka ĉefurbo estas la provinca ĉefurbo mem, Teruelo. La municipo enhavas kvartalojn kaj domarojn kiel jenaj: El Campo, La Fuensanta, Rueda, Torrejón, Vadillo, Viñuelas kaj Los Baños.

## Geografio 
eta|maldekstre|Sanktejo de *Nuestra Señora de la Fuensanta*.
eta|maldekstre|Panoramo de la sanktejo de *Nuestra Señora de la Fuensanta*.
Ĝi estas je 15 km de Teruelo, provinca ĉefurbo, do tre proksime. Al Teruelo alvenas de nordo tri ŝoseoj, de sudo du kaj unu okcidente el Gea de Albarracín. El la du sudaj, tiu plej okcidenta nome N-330 venas el sudokcidento. Laŭ tiu Villel estas la dua plej proksima municipo al la ĉefurbo, nome inter Villastar kaj Libros. La N-330 trapasas la municipon inter la km 281 kaj 291, samitinere kun la N-420. Krome loka ŝoseo konektas kun Cascante del Río.

Tra la municipa teritorio fluas la rivero Guadalaviar, kiu formas valeton ĉirkaŭitan de montoj apartenantaj al la montaroj Peñarredonda ĝis la rivero Turia. La altitudo gamas inter 1264 m kaj 780 m borde de la rivero Turia. La loĝloko staras je 823 m super marnivelo.

## Historio 
La zono venis al posedo de kristanoj post la venko de Alfonso la 1-a la Batalema en la batalo de Cutanda. Sed eble la kristanoj perdis ĝin dum la krizo kiu sekvis la morton de Alfonso la 1-a. Nur dum la regado de Alfonso la 2-a de Aragono estis klara dominado fare de kristanoj.

La kastelo apartenis al Aben Razin, de Albarracín, kaj estis unu el malmultaj islamaj fortikaĵoj kiuj rezistis la kristanajn atakojn estritajn de Cid. Alfonso la 2-a donis ĝin al la Templanoj. En la 14-a jarcento ĝi apartenis al la Ordeno de Sankta Johano, kaj ties estro Juan Fernández de Heredia iĝis superulo en Rodoso. Poste konkeris ĝin Petro la 1-a de Kastilio, kaj en la Milito de Hispana Sendependigo okupis ĝin ankaŭ la armeo napoleona.

En 1773 naskiĝis tie la estonta ministro Francisco Tadeo Calomarde.

## Aktualo 
Bazo de ekonomio estis agrikulturo (cerealoj), forstado kaj brutobredado. Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj tiukadre ankaŭ en Villel oni malaltiĝis ĝis nunaj 325 loĝantoj.

Vidindaĵoj estas la preĝejo kun du barokaj pordegoj, la malfrugotika Sanktejo de *Nuestra Señora de la Fuensanta* kaj la ermitejo Karmen.

## Vidu ankaŭ 
* Municipoj de la provinco Teruelo

## Notoj 
## Eksteraj ligiloj 
Kategorio:Municipoj de Teruelo
Tučapy (distrikto Tábor)

**Tučapy** () estas municipo de Ĉeĥio troviĝanta en distrikto Tábor, en Sudbohemia regiono proksimume 7&nbsp;km nordoriente de Soběslav kaj 17&nbsp;km sudoriente de Tábor. En  ĉi tie vivis .

## Historio 
La unua skribmencio pri la municipo devenas el la jaro 1354.

## Loĝantaro 
## Partoj de municipo 
* **Tučapy**
* Brandlín
* Dvorce
Al la municipo apartenas ankaŭ domaro Krotějov sur ŝoseo ĝis Soběslav

## Memorindaĵoj 
* Preĝejo de sankta Jakobo pli Granda
* Niĉa kapeleto nordokcidente de la municipo
* Kastelo Tučapy kaj apuda areo (Tučapy n-ro 1)
* Juda lernejo
* Juda tombejo 

## Pluaj fotoj 

Kaplička severně od Tučap u křižovatky (Q80459622) 02.jpg|Kapeleto norde de Tučapy
Tučapy (okres Tábor) (005).jpg|Tučapy
Tučapy (TA) čp64b.jpg|Tučapy
Tučapy - pomník 1.jpg|Monumento en Tučapy
Židovský hřbitov Tučapy - panorama.jpg|Juda tombejo en Tučapy
2.8.20 05 Tucapy 07 (50182304322).jpg|Cikonioj en Tučapy


Kategorio:Municipoj en distrikto Tábor
Kategorio:Vilaĝoj en distrikto Tábor
Kategorio:Setlejoj en Montetaro Křemešník
Veguillas de la Sierra

**Veguillas de la Sierra** [beGIljas delaSJEra] estas vilaĝo kaj municipo de la provinco Teruelo (nordorienta Hispanio), nome en la suda komarko Komunumo de Teruelo, kies komarka ĉefurbo estas la provinca ĉefurbo mem, Teruelo. La loknomo *Veguillas de la Sierra* estas etimologie komprenebla kiel *Kamparvaletoj de la Montaro*.

## Geografio 
eta|maldekstre|240ra|Panoramo post neĝofalo.
eta|maldekstre|240ra|Preĝejo kaj parta panoramo.
eta|maldekstre|240ra|Ermitejo de Sankta Marko.
Ĝi estas je 48 km de Teruelo, provinca ĉefurbo. Veguillas de la Sierra apartenas al grupo de kvar municipoj kiuj okupas sudokcidentan terlangon de la komarko: nome Tormón plej norde, Alobras meze kaj Veguillas de la Sierra sudokcidente kaj El Cuervo sudoriente jam lime kun Rincón de Ademuz, eksklavo de la provinco Valencio. Krome okcidente estas limo kun la provinco Kvenko. Veturado al Teruelo eblas nur farante du ĉirkaŭojn unuan dekstren kaj duan maldekstren por alveni ĝis Gea de Albarracín.

La loĝloko staras je 1270 m super marnivelo sur montaro, kio ebligas arbarojn de pinoj, kverkoj kaj juniperoj. Estas ses stratoj kaj unu placo en la urba kerno, komponita de centoduono de domoj grupigitaj en du kernoj, unu ĉirkaŭ la Placo kaj alia laŭlonge de la strato Cantón.

## Historio 
La zono venis al posedo de kristanoj post la venko de Alfonso la 1-a la Batalema en la batalo de Cutanda. Sed eble la kristanoj perdis ĝin dum la krizo kiu sekvis la morton de Alfonso la 1-a. Nur dum la regado de Alfonso la 2-a de Aragono estis klara dominado fare de kristanoj.

## Aktualo 
Bazo de ekonomio estis agrikulturo (cerealoj), forstado kaj brutobredado (ŝafoj). Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj tiukadre ankaŭ en Veguillas de la Sierra oni malaltiĝis ĝis nunaj 21 loĝantoj.

Vidindaĵoj estas la preĝejo de Triunuo kaj la ermitejo de Sankta Marko, fontano kun bestotrinkujo kaj publika lavejo.

## Vidu ankaŭ 
* Municipoj de la provinco Teruelo

## Notoj 
## Eksteraj ligiloj 
Kategorio:Municipoj de Teruelo
Karbona tetrabromido

**Karbona tetrabromido** aŭ **tetrabromo-metano** estas neorganika kombinaĵo konsistanta je unu karbonatomo kaj kvar bromatomoj. Ĝi apartenas al la familio de la bromhalogenidoj kaj uzatas en la produktado de agrokemiaĵoj kaj kiel solvanto. 

Plejmultal el la metalaj bromidaj komponaĵoj estas akvosolveblaj kaj uzataj en akvopurigado, kemia analizo kaj en ultre alta pureco por aplikoj en certaj kristalaj produktadoj. La bromida jono en akva solvaĵo povas esti detektita aldonante karbona dusulfido (CS2) kaj kloro. Karbona tetrabromido uzatas kiel solvanto por grasoj, ciroj kaj oleoj, en plasta kaj kaŭĉuka industrio por blovado kaj vulkanizado, plue por polimerigo, kiel sedativo kaj kiel peranto en fabrikado de agrokemiaĵoj. Pro sia neflamemo ĝi estas uzata kiel ingredienco en fajrorezistaj kemiaĵoj. Ĝi ankaŭ estas uzata por apartigi mineralojn pro sia alta denseco. Ĝi uzatas laboratorie kiel reakciaĵo en organikaj sintezoj.

## Reakcioj
### Reakcio 1
* Reakcio de **karbono** kun **bromo** donante **Karbona tetrabromido**

### Reakcio 2
* Preparado de **karbona tetrabromido** per traktado de **bromo** kun **karbona tetraklorido**:

 
### Reakcio 3
* Preparado de **karbona tetrabromido** per traktado de **bromo** kun **metano**:

 
### Reakcio 4
* Preparado de **natria bromido** per traktado de **natria karbonato** kun **karbona tetrabromido**:

## Vidu ankaŭ
* Bromidoj
 
## Referencoj 
Kategorio:Bromidoj
Valacloche

**Valacloche** [balaKLOĉe] estas vilaĝo kaj municipo de la provinco Teruelo (nordorienta Hispanio), nome en la suda komarko Komunumo de Teruelo, kies komarka ĉefurbo estas la provinca ĉefurbo mem, Teruelo.

## Geografio 
eta|maldekstre|240ra|Panoramo kaj sonorilturo.
eta|maldekstre|240ra|Pli ampleksa panoramo.
eta|maldekstre|240ra|Restaĵoj de la kastelo (detalo de murego kaj ĉefturo fone).
Ĝi estas je 21 km de Teruelo, provinca ĉefurbo. Al Teruelo alvenas de nordo tri ŝoseoj, de sudo tri kaj unu okcidente el Gea de Albarracín. El la tri sudaj, tiu plej okcidenta nome N-330 venas el sudokcidento. Laŭ tiu Villel estas la dua plej proksima municipo al la ĉefurbo, kaj iom sudoriente estas Valacloche inter Villel kaj Camarena de la Sierra. Eblas iri al Teruelo ankaŭ tra Cubla.

Tra la municipa teritorio fluas la rivero Camarena, alfluanto de Guadalaviar (nomita Turia post Teruelo). La loĝloko staras je 985 m super marnivelo sur la deklivaroj de la montaro Sierra de Javalambre. Ambaŭ medioj ebligas fruktodonajn fruktoĝardenojn kaj arbarojn de pinoj, kverkoj kaj juniperoj.

## Historio 
La zono venis al posedo de kristanoj post la venko de Alfonso la 1-a la Batalema en la batalo de Cutanda. Sed eble la kristanoj perdis ĝin dum la krizo kiu sekvis la morton de Alfonso la 1-a. Nur dum la regado de Alfonso la 2-a de Aragono estis klara dominado fare de kristanoj. La kastelo estis konstruita en la 13-a kaj 14-a jarcentoj.

## Aktualo 
Bazo de ekonomio estis agrikulturo (cerealoj), forstado kaj brutobredado. Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj tiukadre ankaŭ en Valacloche oni malaltiĝis ĝis nunaj 24 loĝantoj.

Vidindaĵoj estas la preĝejo kun mudeĥara sonorilturo kaj la restaĵoj de la kastelo (ĉefturo kaj muregeroj).

## Vidu ankaŭ 
* Municipoj de la provinco Teruelo

## Notoj 
## Eksteraj ligiloj 
Kategorio:Municipoj de Teruelo
La Puebla de Valverde

**La Puebla de Valverde** [laPŬEbla debalBERde] estas vilaĝo kaj municipo de la provinco Teruelo (nordorienta Hispanio), nome en la sudorienta komarko Gúdar-Javalambre, kies komarka ĉefurbo estas Mora de Rubielos.

## Geografio
Ĝi estas je 27 km de Teruelo, provinca ĉefurbo, do proksime. Al Teruelo alvenas de nordo tri ŝoseoj, de sudo aliaj tri kaj unu okcidente el Gea de Albarracín. El la tri sudaj, tiu plej orienta nome N-234 kun A-23 *Autovía Mudéjar* venas el sudoriento kune kun fervojo. Laŭ tiu La Puebla de Valverde estas la plej proksima municipo al la ĉefurbo, nome inter Teruelo kaj Sarrión. Krome la A-232 komunikas oriente kun Valbona kaj Mora de Rubielos, la komarka ĉefurbo. Kaj okcidente la A-2520 komunikas kun Camarena de la Sierra.

La municipa teritorio etendiĝas ĉe la montaro Javalambre. La loĝloko staras je 445 m super marnivelo. 

## Historio
En Mezepoko estis murego pro strategia situacio sur monteto inter torentoj.

## Aktualo
Bazo de ekonomio estis agrikulturo (cerealoj), forstado kaj brutobredado. Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj tiukadre ankaŭ en La Puebla de Valverde oni malaltiĝis ĝis nunaj 445 loĝantoj.

Inter vidindaĵoj menciindas preĝejo, ermitejo, restaĵoj de murego inter kiuj du pordegoj, fontano, blazondomoj ktp.

## Vidu ankaŭ
* Municipoj de la provinco Teruelo
* Puebla de Valverde (stacidomo)
* Puerto Escandón (stacidomo)

## Notoj
## Bibliografio
* Ibáñez González, Javier (kunord.) (2009). Las Hoces del Mijares y los Caminos del Agua. Qualcina. Arqueología, Cultura y Patrimonio. ISBN 978-84-937190-0-5.
* Ibáñez González, Javier & Casabona Sebastián, José F. (2013). Castillos, murallas y torres. La arquitectura fortificada de la Comarca de Gúdar-Javalambre. Qualcina. Arqueología, Cultura y Patrimonio. ISBN 978-84-937190-5-0.

## Eksteraj ligiloj 

Kategorio:Municipoj de Teruelo
Germana aŭtovojo A21

La **germana aŭtovojo A21** (germane *Autobahn 21*, aŭ **BAB 21**, mallonge por *Bundesautobahn 21*) estas aŭtovojo en la nordo de Germanio. Ĝi ligas la germanan aŭtovojon  ĉe Bargteheide iom norde de Hamburgo kun la distrikto Plön norde (komunumoj Löptin kaj Nettelsee) - de tie mankas ankoraŭ trakonstruo de 18 kilometroj de la federacia vojo 404 al aŭtovojo, por atingi la nordan marhavenan urbon Kiel. La aŭtovojo laŭ la stato de aŭtuno 2022 longas 56 kilometrojn, sed post finkonstruo havu 121 kilometrojn: Ankaŭ sude ankoraŭ mankas 49 kilometroj trans la rivero Elbo ĝis konekto al la germana aŭtovojo A39 ĉe la urbo Luneburgo - ankaŭ tio grandparte okazu per trakonstruo de la federacia vojo 404.

Kategorio:Transporto en Ŝlesvigo-Holstinio
28589 Nisley

'*28589 *Nisley'''* estas tre malgranda, treege hela asteroido de la ĉefa asteroida zono en orbita resonanco 4:7 kun Marso.

## Malkovro 
Ĝi estis malkovrita la  en la kadro de la astronomia kampanjo *Lowell Observatory Near-Earth-Object Search* (LONEOS) elde la Stacio Anderson Mesa de la Observatorio Lowell, sudoriente de Flagstaff (Arizono, Usono).

## Nomo 
Ĝia nomo honoras *Ishara Nisley*, kiu ricevis titolon de la Masaĉuseca Instituto de Teknologio pri planedoscienco en 2017 kaj tuj aniĝis al Observatorio Lowell kiel Observantino Teknikistino por la Preciza Optika Interferometro de la Mararmeo. Ŝi laboris kiel Observantino / Operaciantino ĉe la *Lowell Discovery Telescope'' ekde 2019.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LONEOS
Kategorio:Astronomiaj objektoj malkovritaj en 2000
Germana aŭtovojo A11

La **germana aŭtovojo A11** (germane *Autobahn 11*, aŭ **BAB 11**, mallonge por *Bundesautobahn 11*) estas aŭtovojo, kiu debranĉiĝas de la ringa aŭtovojo , rapidvoja pretervojo, ĉirkaŭ la urbo Berlino (ekzakte ĝi komenciĝas en la komunumo Schwanebeck), kaj iras nordorienten ĝis Nadrensee. La aŭtovojo longas 110 kilometrojn, kaj poste orienten daŭrigas la vojon la pola aŭtovojo  al Szczecin (historie Stettin).

La vojo estas parto de la eŭropa ŝoseo . La aŭtovojo cetere grandparte situas en la federacia lando Brandenburgio - nur la lastaj 19 el entute 110 kilometroj vojas tra Meklenburgo-Antaŭpomerio.

Kategorio:Transporto en Brandenburgio
Kategorio:Transporto en Meklenburgo-Antaŭpomerio
Germana aŭtovojo A12

La **germana aŭtovojo A12** (germane *Autobahn 12*, aŭ **BAB 12**, mallonge por *Bundesautobahn 12*) estas aŭtovojo, kiu debranĉiĝas de la ringa aŭtovojo , rapidvoja pretervojo, ĉirkaŭ la urbo Berlino (ekzakte ĉe la komunumo Königs Wusterhausen), kaj iras orienten ĝis Frankfurt (Odro). La aŭtovojo longas 58 kilometrojn, finiĝas sur ponto super la rivero Odro kaj poste orienten daŭrigas la vojon la pola aŭtovojo  direkte al Poznano kaj Varsovio.

La vojo estas parto de la eŭropa ŝoseo . La aŭtovojo cetere nur situas en la federacia lando Brandenburgio.

Kategorio:Transporto en Brandenburgio
Izopropila bromido

**Izopropila bromido** aŭ **2-bromo-propano** estas organika kombinaĵo apartenanta al la familio de la halogenidoj, rezultanta el interagado de la bromida acido kaj **izopropanolo**. Izopropila bromido estas senkolora larmiga likvaĵo, nesolvebla en akvo sed solvebla en alkoholoj kaj aliaj nepolaraj organikaj solvantoj. Izopropila bromido prezentas izopropilatomon ligitan al izopropila grupo. Ĝi konsistas je 3 karbonatomoj, 7 hidrogenatomoj, 1 bromatomo kaj posedas antifungajn kaj antimikrobajn proprecojn.

## Reakcioj
### Reakcio 1
* Preparado de **izopropila bromido** per traktado de **izopropanolo** kun **bromida acido**:

 
### Reakcio 2
* Preparado de **izopropila bromido** per traktado de **bromo** kun **izopropanolo**:

 
### Reakcio 3
* Preparado de **izopropila bromido** per traktado de **bromida acido** kun **izopropila klorido**:

 
### Reakcio 4
* Preparado de **izopropila bromido** per traktado de **natria bromido** kun **izopropila klorido**:

## Vidu ankaŭ
* Bromidoj
 
## Referencoj 
Kategorio:Bromidoj
Károly Zsák

**Károly Zsák** [kAroj ĵAk], laŭ hungarlingve kutima nomordo **Zsák Károly** estis hungara futbalisto (golulo), olimpiano.

Károly Zsák naskiĝis la  en Budapeŝto, li mortis la  en Budapeŝto.

## Biografio 
Károly Zsák dekomence volis esti golulo, en sia aĝo 14 li jam estis golulo de prestiĝa, ĉefurba klubo, eĉ en ties plenkreska teamo. Li ne nur gardis la golejon, sed li ankaŭ ŝotis punŝotojn preskaŭ 40-foje. Foje lia fingro rompiĝis, baldaŭ la fingro estis amputita, tamen li restis plu futbalisto. Li estis ankaŭ membro de la nacia hungara teamo inter 1912–1925 resume 30-foje. Li partoprenis ankaŭ en la Somera Olimpiko 1912. En 1927 la kuracistoj malpermesis la plian ludon, tial li laboris kiel inspektoro en produktejo pri gasoj. Li frue mortis en komplikaĵoj de pneŭmonito. Lia edzino naskis dufoje.

## Fontoj 
* hungarlingva biografio kun foto
* hungarlingva biografio kun foto 
* http://www.tempofradi.hu/zsak-karoly-1895-1944
* https://www.ujsagmuzeum.hu/zsak-karoly/

## Referencoj 
Kategorio:Hungaraj futbalistoj
Kategorio:Hungaraj olimpianoj
Kategorio:Budapeŝtanoj
André Manoukian

**André Manoukian** (naskiĝis  en Liono) estas franca komponisto, pianisto, ĵazisto, organizanto kaj muzikproduktoro, kantverkisto, radioprezentisto.

Li naskiĝis en Liono, el armena familio. Li ludas pianon ekde la aĝo de 7 jaroj kaj studentiĝis ĉe la Berklee College of Music (Bostono). Poste en Francio li fondis la ĵazbandon Horn Stuff. Li estas aŭtoro de furoraĵoj de Liane Foly kaj Malia, produktoro de albumoj de Charles Aznavour kaj Gilbert Bécaud. Li estas ankaŭ konata pro la televida programo "Nouvelle Star".

En 2000, la albumo WOCK Kemaan (BMG France) estis publikigita, kie André funkcias kiel produktoro kaj partoprenas en registrado sur klavaroj. La titolkanto de la albumo "Sama Amie" estas la oficiala himno de Ralio Dakaro.

Li komentis la duonfinalon kaj finalon de la Eŭrovido-Kantokonkurso 2019.

## Diskaro 
### Albumoj 
*2008 – *Inkala*
*2010 – *So in Love*
*2011 – *Melanchology*
*2017 - *Apatride*
*2021 - *Les pianos de Gainsbourg*

### Komponisto kaj produktoro 
*1988 – *The man I love* – Liane Foly
*1990 – *Rêve Orange* – Liane Foly
*1991 – *My Delicious Poisons* – Viktor Lazlo
*1993 – *Les petites notes* – Liane Foly
*1994 – *Sweet mystery* (angla versio de *petites notes*) – Liane Foly
*2002 – *Yellow Daffodils* – Malia
*2004 – *La Chanteuse de bal* – Liane Foly
*2004 – *Echos of dreams* – Malia
*2007 – *Young Bones* – Malia
*2008 – *Cheyenne Song* – Gaetane Abrial

### Produktoro 
*1994 – *Lumières* – Liane Foly
*1998 – *Jazzaznavour* – Charles Aznavour
*1999 – *Faut faire avec* – Gilbert Bécaud
*2006 – *La Vie devant toi* – Myriam Abel

André Manoukian ankaŭ produktis albumojn por Michel Petrucciani and Richard Galliano.

### Komponisto 
*1994 – traduko de *Again* de Janet Jackson
*2000 – *Épine de rose* – Diane Dufresne - (liriko: P. Grosz)
*2002 – *Ne dis rien* – Julie Demne
*2003 – *À quoi ça sert* – Gérard Darmon – (liriko: C. Bazbaz)
*2004 – *Éternelle* – Nicole Croisille
*2009 – *Haut les coeurs* – Natasha St-Pier – (liriko: F. Deweare)

### Filmoj 
Manoukian faris la muzikon de pluraj filmoj.

*1993 - *Les ténors*, reĝisorita de Francis De Gueltz
*2006 - *Four Stars*, reĝisorita de Christian Vincent
*2006 - *Jean-Philippe*, reĝisorita de Laurent Tuel
*2013 - *La grande boucle*, reĝisorita de Laurent Tuel
*2013 - *Fonzy*, reĝisorita de Isabelle Doval
*2015 - *Les yeux ouverts*, televida filmo reĝisorita de Lorraine Lévy

## Eksteraj ligiloj 
* 

## Tradukfonto 
Kategorio:Francaj komponistoj
Kategorio:Francaj ĵazkomponistoj
Kategorio:Francaj ĵazpianistoj
Kategorio:Armendevenaj francoj
Gyula Rákosi

**Gyula Rákosi** [djula rAkoŝi], laŭ hungarlingve kutima nomordo **Rákosi Gyula** estis hungara futbalisto (avanulo), olimpiano, trejnisto.

Gyula Rákosi naskiĝis la  en Budapeŝto.

## Biografio 
Post varbado de junuloj Gyula Rákosi apartenis al prestiĝa klubo en Ferencváros (distrikto) (en ties junulara teamo) inter 1952-1956. Li ludis en la plenkreska teamo inter 1957-1972 322-foje kun 32 goloj. En tiu lasta periodo li estis hungara ĉampiono kvarfoje. Li estis ankaŭ membro de la nacia hungara teamo inter 1960–1968 41-foje kun 4 goloj. En la Somera Olimpiko 1960 lia nacia teamo ricevis bronzan medalon. Li estis trejnisto enlande inter 1973 kaj 1992. Li ricevis ŝtatajn premiojn en 1960 kaj 2019.

## Fontoj 
* hungarlingva biografio kun foto
* hungarlingva biografio kun foto
* https://www.magyarfutball.hu/hu/szemelyek/adatlap/694/rakosi_gyula
* https://www.mlsz.hu/hir/hetvenot-eves-az-orokmozgo-tizes-rakosi-gyula

## Referencoj 
Kategorio:Hungaraj futbalistoj
Kategorio:Hungaraj olimpianoj
Kategorio:Hungaraj trejnistoj
Kategorio:Budapeŝtanoj
Germana aŭtovojo A23

La **germana aŭtovojo A23** (germane *Autobahn 23*, aŭ **BAB 23**, mallonge por *Bundesautobahn 23*) estas aŭtovojo inter la urbo Heide en la federacia lando Ŝlesvigo-Holstinio de norda Germanio (tie konektiĝas la federacia vojo ) ĝis la germana aŭtovojo  rande de la grandurbo Hamburgo. La aŭtovojo longas 96 kilometrojn. Aparte impresa pri tiu vojo estas la alta ponto super la Kila Kanalo, la tiel nomata "Nordmara-Baltmara Kanalo".

Kategorio:Transporto en Ŝlesvigo-Holstinio
Kategorio:Transporto en Hamburgo
Sarrión

eta|Sarrión
**Sarrión** [saRJON] estas vilaĝo kaj municipo de la provinco Teruelo (nordorienta Hispanio), nome en la sudorienta komarko Gúdar-Javalambre, kies komarka ĉefurbo estas Mora de Rubielos.

La municipo enhavas la submunicipon La Escaleruela.

## Geografio 
eta|maldekstre|240ra|Pordego de Teruelo.
eta|maldekstre|240ra|Ermitejo de Kristosango (rekonstruita en 1990).
eta|maldekstre|240ra|Ermitejo de Sankta Roĥo kun enireja portiko.
Ĝi estas je 38 km de Teruelo, provinca ĉefurbo, kaj je 103 km de Valencio. Al Teruelo alvenas de nordo tri ŝoseoj, de sudo aliaj tri kaj unu okcidente el Gea de Albarracín. El la tri sudaj, tiu plej orienta nome N-234 kun A-23 *Autovía Mudéjar* venas el sudoriento kune kun fervojo. Laŭ tiu La Puebla de Valverde estas la dua plej proksima municipo al la ĉefurbo, nome inter La Puebla de Valverde kaj pli proksima Albentosa. Krome la A-228 komunikas norde kun Valbona kaj Mora de Rubielos, la komarka ĉefurbo. Kaj sudokcidente la A-1514 komunikas kun Manzanera.

La municipa teritorio etendiĝas ĉe la montaro Javalambre, kies dua plej loĝata municipo ĝi estas, post la ĉefurbo Mora de Rubielos. La loĝloko staras je 991 m super marnivelo, fakte inter torentoj Barranco de los Judios (Ravino de la Judoj, sude) kaj Barranco de Cutando norde.

## Historio 
Estis restaĵoj de keltiberoj kaj romianoj (ŝoseo).

En Mezepoko estis murego kun ses pordegoj pro strategia situacio sur monteto inter torentoj kaj ĝi iĝis defendejo por la tuta komarko de la supra Mijares. Kristanoj konkeris la lokon el islamanoj en la 13-a jarcento, kaj post konstituo de la komunumo de domaroj de Teruelo, ĝi estis inkludita en la *Sesma del Campo de Sarrión*.

Dum la Karlismaj Militoj, la 9an de majo 1843, la karlistoj invadis Sarrión kaj soldatroto eksplodigis ses de sep pordegoj kiujn havis la loĝloko; aktuale restas nur la Pordego de Teruelo.

Dum la Hispana Enlanda Milito, okazis du bataloj en la areo, ambaŭ kun venko de la frankisma armeo, nome fine de junio 1938 kaj meze de septembro samjare; estis el lastaj operacoj de la armeo de la Dua Hispana Respubliko antaŭ la fino de la Batalo de Teruelo kun frankisma venko.

## Aktualo 
Bazo de ekonomio estis agrikulturo (cerealoj), forstado kaj brutobredado. Preskaŭ ĉiuj loĝlokoj de la areo perdis loĝantaron laŭlonge de la 20-a jarcento kaj tiukadre ankaŭ en Sarrión oni malaltiĝis el 2 517 loĝantoj en 1930 ĝis milo da loĝantoj en 2001. Poste la loĝantaro stabiliĝis pro rikolto de trufoj.

Inter vidindaĵoj menciindas preĝejo, du ermitejoj, restaĵoj de murego inter kiuj unu pordego, fontanoj, Muzeo de la Milito (de la Hispana Enlanda Milito).

## Vidu ankaŭ 
* Municipoj de la provinco Teruelo
* Sarrión (stacidomo)

## Notoj 
## Bibliografio 
* Ibáñez González, Javier (kunord.) (2009). Las Hoces del Mijares y los Caminos del Agua. Qualcina. Arqueología, Cultura y Patrimonio. ISBN 978-84-937190-0-5.
* Ibáñez González, Javier & Casabona Sebastián, José F. (2013). Castillos, murallas y torres. La arquitectura fortificada de la Comarca de Gúdar-Javalambre. Qualcina. Arqueología, Cultura y Patrimonio. ISBN 978-84-937190-5-0.

## Eksteraj ligiloj 

Kategorio:Municipoj de Teruelo
Tamás Koren

**Tamás Koren,** laŭ hungarlingve kutima nomordo **Koren Tamás** estis hungara baletisto, baletmajstro, altlerneja instruisto.

Tamás Koren naskiĝis la  en Kispest, li mortis la  en Budapeŝto.
 
## Biografio 
Tamás Koren lernis baleton en lernejo de la Budapeŝta Ŝtata Operejo inter 1945–1950, poste en la ĵus fondita Ŝtata Baleta Instituto akirinta baletistan licencon en 1954. Lia majstro estis Ferenc Nádasi. Post la baleta licenco li baletis en baleta branĉo de la Operejo ĝis 1987, dum li estis levita titulara privata dancisto en 1979. Li akiris ankaŭ dancpedagogian diplomon en 1963. Inter 1970 kaj 1992 li estis baletmajstro en la Operejo, sed ekde 1983 li ekinstruis en la Hungara Dancarta Altlernejo en instrua rango lektoro, ekde 1996 docento, ekde 2004 profesoro. Intertempe li plurfoje studvojaĝis. Li ricevis premion inter 1978-2019. 

## Elektitaj roloj 
* Pjotr Iljiĉ Ĉajkovskij:
** La Nuksrompilo - musoreĝo 
** Cignolago - Rotbart
* Sergej Prokofjev-László Seregi: Romeo kaj Julieta (baleto) - princo de Verona
* Ŝekspiro: Hamleto (opero) - spirito de patro de Hamleto
* Léo Delibes: *Coppélia* - afiŝogluanto
* Fokin: *Tűzmadár* - Kaŝĉej
* Ashton: *La knabino gardita malbone* - notario
* Jan Ciepliński: *Babatündér* - Lord Plumpsterhire
* Ernő Vashegyi: *Bihari nótája* - Schallentzer (skribisto)
* Béla Bartók-Gyula Harangozó: *A fából faragott királyfi* - spirito de la vivo
* Imre Eck: *Csongor és Tünde* (baleto) - Kurrah

## Elektitaj disĉiploj 
* Bence Apáti
* Alexandra Kozmér

## Fontoj 
* hungarlingva biografio kun fotoj
* hungarlingva biografio
* hungarlingva biografio

## Referencoj 
Kategorio:Hungaraj baletistoj
Kategorio:Hungaraj altlernejaj instruistoj
Kategorio:Budapeŝtanoj
Germana aŭtovojo A10

La **germana aŭtovojo A10** (germane *Autobahn 10*, aŭ **BAB 10**, mallonge por *Bundesautobahn 10*) estas ringa aŭtovojo ĉirkaŭ la urbo Berlino - rapidvoja pretervojo. La aŭtovojo longas 196 kilometrojn. Temas pri la plej larĝa ringa aŭtovojo en Eŭropo - antaŭ la *Motorvojo*  de 188 kilometroj ĉirkaŭ la urbo Granda Londono. Longe temis pri la plej larĝa ringa aŭtovojo tutmonde, sed en la 2010-aj jaroj plenkonstruiĝis iuj signife pli longaj ringvojoj en la Popola Respubliko Ĉinio.

La orienta, suda kaj sudokcidenta partoj de la berlina ringvojo jam finkonstruiĝis inter la jaroj 1936 kaj 1939, komencita lige al la Somera Olimpiko 1936 kaj interrompita per la erupcio de la dua mondmilito, kaj la ringo estis finita inter la jaroj 1972 kaj 1979, en la tempo de la socialisma orientgermana ŝtato GDR, kiam la trafiko de la socialisma ŝtato ĉiukaze ne povis pasi tra okcidenta Berlino, sed devis serĉi vojon ĉirkaŭ la okcidenta duono de la urbego.

De la ringo debranĉiĝas la aŭtovojo  norden ĝis Szczecin (historie Stettin), de tiu norda vojo pli poste debranĉiĝas nordokcidentan la aŭtovojo  al Rostock kaj Lubeko, plue debranĉiĝas de la ringo la aŭtovojo  orienten ĝis Frankfurt (Odro), la aŭtovojo  sudorienten ĝis Dresdeno, la vojo  sudokcidenten ĝis Lepsiko, Nurenbergo kaj Munkeno, la vojo  okcidenten ĝis la industria Ruhr-regiono (Dortmund, Recklinghausen kaj Oberhausen), kaj fine la vojo  nordokcidenten ĝis Hamburgo, la dua plej granda urbo de Germanio.

La vojo estas parto de la eŭropaj ŝoseoj , ,  kaj . La ringo cetere nur en la nordoriento je 5 kilometroj vojas tra la teritorio de Berlino, nome tra la urbodistrikto Pankow, kaj krome ĉirkaŭas la urbojn Berlino kaj Potsdamo ekskluzive en Brandenburgio.

Kategorio:Transporto en Brandenburgio
Kategorio:Transporto en Berlino
28610 Stephenriggs

'*28610 *Stephenriggs'''* estas malgranda, malhela asteroido de la ĉefa asteroida zono malkovrita la  en la kadro de la astronomia kampanjo *Lowell Observatory Near-Earth-Object Search* (LONEOS) elde la Stacio Anderson Mesa de la Observatorio Lowell, sudoriente de Flagstaff (Arizono, Usono).

## Nomo 
Ĝia nomo honoras *Stephen Riggs'', ĉefan direktoron pri Filantropio de la Observatorio Lowell, kiu superrigardas la ĉiujarajn kaj planigitajn programojn de donaco, rezultante signifan kreskadon de nunaj kaj estontaj enspezoj. Stephen havis distingindan karieron en filantropio kaj estas valora ano de la komunumo de Lowell.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LONEOS
Kategorio:Astronomiaj objektoj malkovritaj en 2000
28608 Sblomquist

'*28608 *Sblomquist'''* estas tre malgranda, meze hela asteroido de la ĉefa asteroida zono en  1:7 kun Venuso kaj 11:4 kun Jupitero.

## Malkovro 
Ĝi estis malkovrita la  en la kadro de la astronomia kampanjo *Lowell Observatory Near-Earth-Object Search* (LONEOS) elde la Stacio Anderson Mesa de la Observatorio Lowell, sudoriente de Flagstaff (Arizono, Usono).

## Nomo 
Ĝia nomo honoras *Solvay Blomquist*, kiu ricevis sian titolon de *Bachelor of Science'' de la Universitato de Norda Arizono pri astronomio kaj matematiko en 2020. Solvay aniĝis la Observatorion Lowell en 2020, kie ŝi daùris labori kiel Observantino Teknikistino por la Preciza Optika Interferometro de la Mararmeo kaj Helpantino de Esploro por la Observatorio Lowell.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LONEOS
Kategorio:Astronomiaj objektoj malkovritaj en 2000
2-Bromo-oktano

**2-Bromo-oktano** aŭ **2-oktila bromido** estas organika kombinaĵo apartenanta al la familio de la halogenidoj, rezultanta el interagado de la kalia hidroksido kaj 2-Oktanolo. 2-Bromo-oktano estas senkolora likvaĵo, nesolvebla en akvo sed solvebla en alkoholoj kaj aliaj nepolaraj organikaj solvantoj. 2-Bromo-oktano prezentas bromatomon ligitan al 2-oktila grupo. Ĝi konsistas je 8 karbonatomoj, 17 hidrogenatomoj, 1 bromatomo kaj posedas antifungajn kaj antimikrobajn proprecojn.

## Reakcioj 
### Reakcio 1 
* Preparado de **2-bromo-oktano** per traktado de **2-oktanolo** kun **bromida acido**:

### Reakcio 2 
* Preparado de **2-bromo-oktano** per traktado de **bromo** kun **2-oktanolo**:

### Reakcio 3 
* Preparado de **2-bromo-oktano** per traktado de **bromida acido** kun **2-klorooktano**:

### Reakcio 4 
* Preparado de **2-bromo-oktano** per traktado de **natria bromido** kun **2-klorooktano**:

## Vidu ankaŭ 
* Bromidoj

## Referencoj 
Kategorio:Bromidoj